Koning van die oerwoud het 'n plaasdier geword – Blood Lions
Koning van die oerwoud het 'n plaasdier geword
15 JulKoning van die oerwoud het 'n plaasdier geword
Bewaringsorganisasies waarsku die regering al byna 20 jaar lank dat hy 'n ramp op hande gaan he omdat hy toelaat dat leeus in klein kampies geteel word vir die jagbedryf.
Sowat vyf jaar gelede was daar na raming 4 000 van die halfmak leeus. Die jongste skatting dui op sowat 8 000 op meer as 200 plase. Die bedryf, met die onsmaaklike naam geblikte leeujag, het leeu-boere etlike miljoene in die sak gebring. Dit het sekerlik in 'n mate finansieel tot Suid-Afrika se geldkoffers bygedra, maar dit is waar dit eindig. Die bedryf is lankal 'n verleentheid vir die land.
Al hoe meer inligting het na yore gekom en be-waringsgroepe het die ware feite oor die teel van leeus die wereld begin instuur. Die dokumentere rolprent Blood Lions, wat verlede jaar uitgereik is, het skokgolwe oorsee veroorsaak.
Inligting in die rolprent het die VSA oorreed om wetgewing oor die invoer van jagtrofee einde ver-lede jaar te verander. Jagters wat hul trofee van Suid-Afrika na die VSA wil invoer, sal voortaan moet bewys dat hul jagtog tot voordeel van leeu-bewaring was.
Dit het al hoe moeiliker geword en jagters van die VSA (wat die grootste belangstelling in geblik-te leeujag het) het belangstelling verloor. Die Suid-Afrikaanse Roofdiertelersvereniging meen die jag-ters het met tot 80% afgeneem. Die gevolg is dat die geldstroom na leeuplase feitlik opgedroog het. Die slagoffers hiervan is nou verwaarloosde leeus wat vir die eienaars nutteloos geword het. 'n Vol-wasse leeu het maandeliks tussen 120 kg en 160 kg vleis nodig. En dit ruk die leeuboere se sak.
En intussen het die departement van omgewing-sake waarskynlik besef hy het hier met 'n warm patat te make en die "regulering" van 8 000 half-mak leeus stilletjies na die departement van land-bou, bosbou en visserye oorgeskuif Die dier wat die koning van die oerwoud is, het nou die status van 'n plaasdier gekry.
Sommige bewaringslui meen die diere moet van kant gemaak word, ander meen hulle moet na 'n bewaringsplek verskuif en gesteriliseer word. Die diere se welsyn was nooit vir die ANC-regering 'n prioriteit nie, maar weens sy eie kortsigtigheid het hy 'n ernstige probleem. Wat nou gemaak met die diere?